Diari Oficial de la Generalitat Valenciana


Sumari del DOGV 5528, del 06-06-2007 (2007/7131)

RESOLUCIÓ de 23 de maig de 2007, del director de l'Institut Cartogràfic Valencià, per la qual es fa pública la Convocatòria del II Premi de Cartografia i Territori Pare Tosca per a projectes de fi de carrera i tesis sobre cartografia 3D, teledetecció i ordenació del territori.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7131


Data del document
:   23-05-2007

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià
    * cartografia
    * premi cultural
    * teledetecció
    * distinció honorífica
    * ordenació del territori

RESOLUCIÓ de 23 de maig de 2007, del director de l'Institut Cartogràfic Valencià, per la qual es fa pública la Convocatòria del II Premi de Cartografia i Territori Pare Tosca per a projectes de fi de carrera i tesis sobre cartografia 3D, teledetecció i ordenació del territori. [2007/7131]
L'Institut Cartogràfic Valencià, com a organisme autònom de caràcter mercantil, adscrit a la conselleria de Justícia, Interior i Administracions Públiques, té com a objectius l'impuls, la coordinació i el foment de les tasques de desenvolupament cartogràfic, fotogramètric, geodèsic, topogràfic i de qualsevol altra tecnologia geogràfica en l'àmbit de les competències de la Generalitat Valenciana.
Des de l'Institut Cartogràfic Valencià es considera important implicar-se en el món universitari per mitjà del reconeixement i l'estímul de l'activitat dels alumnes que cursen estudis relacionats amb els objectius de l'Institut.
Amb l'objectiu de dinamitzar esta activitat, el Consell Rector de l'Institut Cartogràfic Valencià va acordar en la seua reunió de 17 de maig de 2005 la creació dels premis de cartografia i territori Pare Tosca, dirigits als alumnes que hagen presentat el projecte de fi de carrera o la tesi en qualsevol Universitat de la Comunitat Valenciana en l'últim any acadèmic. Els premis convocats oferixen l'oportunitat d'incentivar els treballs relacionats amb els objectius de l'Institut Cartogràfic Valencià, així com la possibilitat d'oferir suport tècnic al guanyador perquè puga desenvolupar el seu projecte dins de l'Institut.
Per tot això, i en execució de l'Acord del Consell Rector de l'Institut Cartogràfic Valencià de 17 de maig de 2005, resolc:
1. Objecte
És objecte de la present resolució la convocatòria del II Premi de Cartografia i Territori Pare Tosca, dirigit a reconéixer i estimular la creació tècnica, l'enginy i l'esforç en la realització de projectes de fi de carrera o tesis relacionada amb la cartografia 3D, la teledetecció i l'ordenació del territori.
2. Publicitat
Esta convocatòria es publicarà en el Diari Oficial de la Comunitat Valenciana i serà tramesa a les universitats de la Comunitat Valenciana, i a més estarà disponible en la pàgina web de l'ICV. (http://www.gva.es/icv).
3. Condicions de participació
Els participants han de complir els requisits previstos en l'article 13 de la Llei 38/2003, de 17 de novembre, General de Subvencions, i a més han de complir els següents:
a) Ser autors dels treballs que opten al premi.
b) Haver estat matriculat en qualsevol de les carreres oficials, de primer o segon cicle, de les universitats radicades a la Comunitat Valenciana, o haver realitzat el curs d'especialització o postgrau per al qual van presentar el treball en una Universitat de la Comunitat Valenciana.
c) Haver aprovat el corresponent treball durant el curs acadèmic 2006-2007.
4. Contingut dels treballs
Els projectes o les tesis han de versar sobre cartografia 3D, teledetecció o ordenació del territori i podran presentar-se en qualsevol de les dos llengües oficials de la Comunitat Valenciana.
5. Requisits dels treballs
5.1. Els treballs han d'haver sigut prèviament aprovats per les respectives escoles o facultats universitàries.
5.2. Haver sigut realitzats per un autor que complisca els requisits inclosos en el punt 3.
5.3. No haver sigut publicats prèviament.
5.4. S'ha de presentar una còpia del projecte o la tesi en format digital, compatible amb Microsoft Office 2000.
5.5. El treball s'ha de presentar amb els mateixos formats i extrems amb els quals haja obtingut en l'escola o facultat universitària corresponent la validesa com a treball de fi de carrera, tesina, etc. No s'hi pot introduir simplificacions ni ampliacions o cap addició.
5.6. Els treballs presentats en una altra llengua diferent de les oficials de la Comunitat Valenciana s'han de presentar degudament i íntegrament traduïts.
6. Exclusions
6.1. Queden excloses les tesis doctorals, no els treballs d'investigació de tercer cicle realitzats per a obtindre la suficiència investigadora.
6.2. Queden exclosos els treballs firmats col'legiadament per més d'un autor.
7. Presentació de sol'licituds, formalització i termini d'estes
Per a optar al premi, els interessats hauran de presentar les sol'licituds a la seu de l'Institut Cartogràfic Valencià o en qualsevol dels registres públics dependents de l'administració de la Generalitat Valenciana, de conformitat amb el que establix l'article 38 de la Llei 30/1992 de Procediment Administratiu Comú, segons el model que figura com a annex I a la present resolució, acompanyada de:
1. Currículum.
2. Exemplar del treball que opte al premi, en dos exemplars.
3. Certificació per part de l'escola universitària o facultat corresponent de l'aprovació del treball com a projecte o tesina de fi de carrera o treball de fi de curs i expressiva de la data en què va tindre lloc i la qualificació obtinguda si escau.
4. Document de síntesi dels treballs realitzats certificat pel tutor.
7.1. El termini de presentació s'estendrà des de l'endemà de la publicació de la convocatòria en el Diari Oficial de la Comunitat Valenciana fins a l'1 de desembre de 2007.
7.2. Finalitzat el termini de presentació i abans del 21 de desembre 2007 es procedirà a la valoració i selecció dels finalistes, i els noms d'estos es publicaran en el tauler d'anuncis de l'Institut Cartogràfic Valencià i en la seua pàgina web. A partir d'eixe moment, els participants no seleccionats podran retirar els treballs presentats.
7.3. Els exemplars presentats pels finalistes quedaran depositats en la biblioteca de l'Institut Cartogràfic Valencià, per a incrementar-ne els fons documentals.
8. Procediment i forma de concessió
8.1. L'òrgan competent per a l'ordenació i instrucció és el director de l'Institut Cartogràfic Valencià, mentre que per a resoldre la concessió del premi és competent el president del Consell Rector de l'Institut Cartogràfic Valencià.
8.2. El jurat elevarà la seua decisió al director de l'ICV, i hi farà constar els criteris que han sigut valorats en l'elecció de l'obra guanyadora, així com la ponderació d'estos.
8.3. Abans que l'òrgan instructor eleve la proposta de resolució de concessió, haurà de sol'licitar al premiat que acredite, de conformitat amb l'article 14 de la Llei 38/2003, de 17 de novembre, General de Subvencions, que es troba al corrent en el compliment de les seues obligacions tributàries i davant de la Seguretat Social.
9. Decisió del jurat
9.1. El jurat estarà integrat per:
President: El director de l'Institut Cartogràfic Valencià.
Vocals:
- Dos representants de les universitats valencianes.
- Dos representants de l'empresa privada.
- Dos representants d'Institucions oficials de la Comunitat Valenciana.
- Un funcionari de l'Institut Cartogràfic Valencià, amb veu però sense vot, que actuarà com a secretari.
9.2. El jurat té facultats per a resoldre tots els dubtes que apareguen en la interpretació de les bases.
9.3. La decisió del jurat es donarà a conéixer el 21 de desembre del 2007.
9.4. Criteris de valoració:
El jurat seleccionarà, entre els treballs presentats, els finalistes, seguint els criteris següents:
a) Originalitat i creativitat del projecte
b) Innovació tecnològica
c) Rigor
d) Aplicabilitat pràctica
e) Qualitat de la presentació
f) Viabilitat tècnica i econòmica del projecte amb la documentació presentada
El jurat pot decidir declarar desert el premi si considera que cap dels treballs presentats no n'és mereixedor.
El secretari del jurat ha d'alçar acta amb la decisió del jurat sobre el premi completa. Esta acta ha de ser firmada de conformitat per tots els membres del jurat.
En l'acta s'ha d'indicarà si el premiat haurà de realitzar una exposició del treball realitzat.
10. Premi
El premi té una dotació econòmica de dos mil dos-cents cinquanta euros (2.250 euros), que es finançarà a càrrec de la línia de subvenció SE000931, aplicació 09.46.030.38.3.
El premi està distribuït de la manera següent:
- Alumne autor del projecte o la tesi: mil cinc-cents euros (1.500,00 euros).
- Tutor del projecte o la tesi: set-cents cinquanta euros (750,00 euros).
Les quantitats corresponents al premi estan subjectes a la normativa fiscal vigent.
Si a parer del jurat el treball reunix les característiques necessàries, l'Institut Cartogràfic Valencià permetrà al guanyador la utilització de les seues instal'lacions tècniques durant un període de nou mesos a fi de permetre el desenvolupament del projecte.
11. Publicació i publicitat
11.1. L'Institut Cartogràfic Valencià es reserva la possibilitat d'editar íntegrament i en exclusiva el contingut del projecte o la tesi en el termini dels dotze mesos següents a l'adjudicació del premi pel jurat, sense satisfer per això cap quantitat en concepte de drets d'autor. Transcorregut el dit termini, l'autor podrà editar-lo pel seu compte. També podrà proposar la publicació als que no hagen obtingut el premi i hagen aportat un projecte o una tesi.
11.2. Els premiats podran fer publicitat d'esta condició en capçaleres, anuncis i memòries, especificant l'any en què van ser premiats, així com publicar o difondre la concessió del premi en qualsevol mitjà de comunicació.
12. Aplicació de les bases
La participació en la present convocatòria implica l'acceptació íntegra de les bases i de la decisió del jurat, al qual correspondrà resoldre tots aquells dubtes i reclamacions es presenten, i les decisions del qual seran inapel·lables.
13. Recursos
Contra les bases de la present convocatòria es pot interposar potestativament recurs de reposició davant del mateix òrgan que l'ha dictat, en el termini d'un mes comptat des de l'endemà de la publicació, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que en puguen interposar qualsevol altre que estimen pertinent.
València, 23 de maig de 2007.- El director de l'Institut Cartogràfic Valencià: Emilio Forcén Tárrega.